**OBRAZLOŽENJE**

**Prijedloga odluke o izmjenama i dopunama Odluke o grobljima**

Trenutno stanje je takvo da je da je Komunalno društvo Kozala jedino u Hrvatskoj koje dva puta naplaćuje jednokratnu naknadu za zakup grobnog mjesta. Ta se praksa počela primjenjivati stupanjem na snagu novoga zakona o grobljima iz 1998. godine. Do tada se grobno mjesto plaćalo na 30 godina, a nakon toga bi je građani imali u vlasništvu na neodređeno vrijeme.

Sva ostala komunalna društva u Hrvatskoj iščitala su zakon na način da se građani ne opterećuju dodatnim nametom ali ne i Komunalno društvo Kozala. Točno je da komunalna društva mogu taj namet naplaćivati, ali i ne moraju.

Svi oni građani koji su zakupili grobno mjesto prije 1998. naći će se u istoj situaciji da ponovno zakupe grobno mjesto. Takva nepravedna praksa bi se događala sve do 2027. godine.

S druge strane svi oni koji su grobna mjesta zakupili s početkom 1998. godine i nadalje svoja grobna mjesta će koristiti na neodređeno vrijeme. KD Kozala d.o.o. je time svoje korisnike svrstalo u dvije kategorije, čineći diskriminaciju nad njima.

U međuvremenu su se političke okolnosti promijenile pa možemo sada u Gradskom vijeću u čijoj je nadležnosti ova odluka donijeti novu kojom bi se ukinuo ovaj namet.

S financijskog aspekta ova “ODLUKA o izmjenama i dopunama Odluke o grobljima” će građanima donijeti znatne uštede. Korisnici kojima je istekao ugovor za korištenje grobnog mjesta dobivaju Rješenja u kojima se od njih traži da ponovno zakupe grobno mjesto na neodređeno vrijeme u vrijednosti od 3.000 pa do 18.000 kn što ovisi o smještaju, vrsti i veličini grobnog mjesta.

Ukupan prihod TD Kozala d.o.o. od naknada koja su se naplatila zbog isteka Ugovora o korištenju nakon 30 godina u razdoblju od 2011. godine do 2015. godine je iznosio 1.556.753,83 kn. Znači da prosječan godišnji prihod u iznosu 300.000,00 kn neće utjecati na financijske učinke KD Kozala jer društvo kao i ostala društva u Hrvatskoj koja se bave istom djelatnošću imaju uhodan model financiranja od naplate uobičajenih grobarskih usluga i naplate godišnjih grobnih naknada. Također iz istog razloga neće biti potrebno sufinciranje daljnjeg rada društva od neke druge ustanove.